CELEX: 62013TN0588
Language: bg
Date: 2013-11-07 00:00:00
Title: Дело T-588/13: Жалба, подадена на 7 ноември 2013 г. — Deutsche Rockwool Mineralwoll/СХВП — A. Weber (JETROC)

25.1.2014   
            
            
               BG
            
            
               Официален вестник на Европейския съюз
            
            
               C 24/28
            
         Жалба, подадена на 7 ноември 2013 г. — Deutsche Rockwool Mineralwoll/СХВП — A. Weber (JETROC)
   (Дело T-588/13)
   2014/C 24/51
   Език на жалбата: английски
   
      Страни
   
   
      Жалбоподател: Deutsche Rockwool Mineralwoll GmbH & Co. OHG (Gladbeck, Германия) (представител: J. Krenzel, адвокат)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: A. Weber SA (Rouhling, Франция)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 28 август 2013 г., постановено по преписка R 257/2013-2,
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словната марка „JETROC“ за стоки от класове 1, 17 и 19 — международна регистрация № 940 180, посочваща Европейския съюз.
   
      Притежател на марката на Общността: другата страна в производството пред апелативния състав.
   
      Страна, която иска обявяване на недействителността на марката на Общността: жалбоподателят.
   
      Основание на искането за обявяване на недействителност: вероятност от объркване съгласно член 53, параграф 1), буква а) във връзка с член 8, параграф 1, буква б) от Регламента за марката на Общността.
   
      Решение на отдела по отмяна: отхвърля молбата за обявяване на недействителност.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) от Регламента за марката на Общността.